[{"text_idx": "#000001", "text": "La 30-a de septembro estas la Internacia Tago de Tradukado, kiam Unuig\u0302intaj Nacioj honoras tradukistojn kaj interpretistojn tra la mondo, esprimante subtenon al ilia grava sed ofte nevidebla, au\u0306 ec\u0302 mistraktata, laboro de transpontado de la lingvoj de la mondo."}, {"text_idx": "#000002", "text": "Lingvoj gravas c\u0302ar homoj bezonas kompreni kaj esti komprenataj. Ili gravas por ke neniu restu forlasita, por ke ni c\u0302iuj parolu kune kaj au\u0306skultu c\u0302iujn. Ili gravas por ke c\u0302iuj havu voc\u0302on en konstruado de pli bona mondo. Sed sen transpontado inter la diversaj lokaj kaj naciaj lingvoj, lingvoj povas tro facile apartigi kaj izoli la homojn. Tradukado kaj interpretado estas esenca laboro por unuigi naciojn kaj alproksimigi homojn \u2014 kaj por faciligi dialogon, komprenon kaj kunlaboron."}, {"text_idx": "#000003", "text": "Lingvoj havas fundamentan rolon en kultura diverseco, interkultura dialogo kaj edukado. Per lingvoj, ni povas plifortigi kunlaboradon, konstrui pli inkluzivajn sociojn, konservi kulturan heredaj\u0302on kaj kunvoki politikajn volojn. Sed c\u0302io c\u0302i povas okazi nur se okazas dialogo ankau\u0306 trans lingvaj diferencoj."}, {"text_idx": "#000004", "text": "Multlingveco estas kerna valoro por Unuig\u0302intaj Nacioj. Ni aparte bonvenigas la klopodojn de la G\u0302enerala Sekretario Anto\u0301nio Guterres por antau\u0306enigi multlingvecon en UN. Sed ankorau\u0306 restas longa vojo. Tion montras la Raporto de la Komuna Inspekta Unuo pri multlingveco en la sistemo de UN (2020). Lau\u0306 la raporto, ankorau\u0306 mankas kohera penso pri multlingveco, sistemaj iniciatoj, strategioj kaj planoj, por subteni multlingvecon kiel fundamentan valoron."}, {"text_idx": "#000005", "text": "Universala Esperanto-Asocio, utiligante la Internacian Lingvon Esperanto, jam partoprenas plene internacian dialogon inter niaj membroj kaj kunlaborantaj organizoj tra la tuta mondo. Ni estas ankau\u0306 tre konsciaj pri la misuzo de lingvoj por ekskludi, por mise diskriminacii, kaj por apartigi la homojn. Tiuj, kiuj laboras por detrui tiujn barojn estas memevidente niaj aliancanoj en la strebado por trovi la komunan grundon kie en paco kaj konfido ni povu urg\u0302e fronti kaj superi la problemojn de nia fragila planedo."}, {"text_idx": "#000006", "text": "Entajpu viajn informojn sube au\u0306 alklaku piktogramon por ensaluti:"}, {"text_idx": "#000008", "text": "Vi komentas per via konto de Twitter."}, {"text_idx": "#000010", "text": "Atentigu min retpos\u0302te pri novaj komentoj."}, {"text_idx": "#000011", "text": "Sciigi min retpos\u0302te pri novaj afis\u0302oj."}, {"text_idx": "#000015", "text": "Subtenu UEA per membrig\u0302o: /alighoj/alighilo"}, {"text_idx": "#000016", "text": "Alig\u0302i al 1.212 aliaj abonantoj"}, {"text_idx": "#000018", "text": "Subtenu UEA per membrig\u0302o: "}]